text: Fartsynder fanget i fartkontrol 
  15 februar 2018 kl. 20.37
  Politiets fartfælde klappede torsdag, da en bilist kørte 105 km/t i en 60 km-zone. 
  Speederfoden har været lidt for tung i vores område torsdag.
  105 km/t i timen i en 60 km-zone. Det var dagens højeste måling ved en fartkontrol på Erlevvej ved Haderslev, skriver Syd- og Sønderjyllands Politi på Twitter.
  Borgerne i området har følt sig utrygge på grund af bilisternes høje fart, og derfor rykkede fartkontrollen ud til stedet. Dagens resultat viser, at der tilsyneladende var grund til bekymring.
  Den høje fart resulterer i en betinget frakendelse af kørekortet og en bøde på 5.500 kroner til føreren, som også kan se frem til en kontrollerende køreprøve.
  Haderslev var ikke det eneste sted, der i dag fik besøg af en fartkontrol. 
  På Dovervej ved Lintrup mødte 372 biler i dag en fartkontrol. Det udløste i alt 24 sager deraf fire klip. Den højeste hastighed blev målt til at være 89 km/t i en 60 km-zone.
  P.g.a. utryghed hos borgerne på Erlevvej ved Haderslev, har vi igen i dag foretaget hastighedsmåling i 60 km-zonen. Dette resulterede i 12 sager, to klip og en enkelt skal nu se sig om efter en kørelærer. 105 km/t kostede bilisten en betinget frakendelse. #politidk pic.twitter.com/5ChoKzbmqy
  
  ATK var på Dovervej i Dover 6660, det gav 24 sager deraf 4 klip, Højeste hastighed 89 km/t i en 60&#39;er zone, der var 372 biler forbi. Vi kommer da igen. #politidk
  
  